Kies Liefde (Sagteband)
Verander jou eie lewe en lewensuitkyk onherroeplik.
Dis ‘n keuse om in elke situasie liefde aan ander te bewys. Maar voor jy dit kan doen, moet jy kies om God se liefde vir jóú te aanvaar. Dit is op hierdie liefdeskeuses wat Stormie Omartian fokus in Kies liefde ...
Ander sien God die beste in jou wanneer jy God se liefde weerspieël. Maar om dit te doen moet jy eers drie belangrike keuses maak. Dáárna sal jy God se liefde effektief en daadwerklik kan uitdruk.
Die boek fokus op die drie liefdeskeuses wat jou lewe in liefde kan hul:
1. Kies om God se liefde vir jou te aanvaar.
2. Kies om jou liefde vir God uit te druk.
3. Kies om ander lief te hê op ’n manier wat God behaag.
Kies liefde ... gaan oor hierdie besluite en die beloning wat daarin opgesluit lê.
Stormie Omartian is ’n topverkopende outeur en daar is al meer as 32 miljoen van haar boeke verkoop. Dit sluit The Power of a Praying®-trefferreeks in, waaronder The Power of a Praying® Life, The Power of a Praying® Wife en The Power of a Praying® Husband. Stormie en haar man, Michael, is al vir meer as 40 jaar getroud en het 2 volwasse kinders.
Sien jouself soos
God jou sien
Ek sal nooit die dag vergeet toe ek die eerste keer in een van
daardie beligte vergrootspieëls gekyk het nie. Jy weet
mos, daardie spieëls wat jy kan koop vir jou badkamer. ’n
Mens kry hulle in verskillende vlakke van vergroting. Die
een wat ek gekoop het, het vyf keer vergroot, want daar was
sekere dinge op my gesig en vel wat ek duideliker moes sien
vir goeie versorging.
Ek het die spieël reg gesit, die liggie aangeskakel, in die
spieël gekyk en my byna doodgeskrik.
Ek waarsku jou nou dat dit nie vir die flouhartiges is nie
en dat jy jou solank daarop moet voorberei. Eerstens, voordat
jy daarin kyk, wees verseker dat niemand op aarde jou sien
soos wat jou weerkaatsing in die spieël lyk, met elke sweet-
gaatjie, vlek, bruin sonkol, stukkende aartjie, plooi en lyntjie
vergroot; en elke tekortkoming – baie wat jy nie eens geweet
het bestaan nie – belig nie.
Ek het sedertdien al herstel van daardie aanvanklike skok,
maar dit het ’n ruk geneem. Met die verloop van tyd is daar
ook al hoe meer om te sien; die ervaring raak dus nie al hoe
aangenamer nie. Dis bloot iets wat jy weet jy moet doen en
jy is beter voorbereid om dit te verduur.
Om jouself te sien soos wat God jou sien, is soos om in ’n
reuse vergrootspieël na jou hele menswees te kyk. Nogtans
sien Hy jou uit die gesigspunt van alles wat Hy jou gemaak
het om te wees.
You're reviewing: Kies Liefde (Sagteband)